С да обхване също Чили.
 (28)
 „Quality Assurance International“ уведоми Комисията, че е прекратило дейността си по сертифициране в Парагвай и не следва повече да бъде включено в списъка за тази държава от приложение IV към Регламент (ЕО) No 1235/2008.
 (29)
 В съответствие с член 12, параграф 1, буква в) от Регламент (ЕО) No 1235/2008, в зависимост от получената информация или поради липсата на необходимата информация, Комисията може по всяко време да измени параметрите или да замрази включването на контролен орган в приложение IV към посочения регламент. На тази основа параметрите на контролен орган, по отношение на който проверката на цялата получена информация е довела до заключението, че съответните изисквания вече не се спазват, следва да бъдат изменени.
 (30)
 Uganda Organic Certification, Ltd, включено в приложение IV към Регламент (ЕО) No 1235/2008, представи годишния си доклад на 18 март 2016 г. съгласно член 12, параграф 1, буква б) от посочения регламент. В годишния доклад акредитационният орган IOAS уведоми, че е отменил временно акредитацията на Uganda Organic Certification, Ltd. Комисията прикани контролния орган да представи валиден сертификат за акредитация, придружен с положителен доклад от оценката в съответствие с изискванията на Регламент (ЕО) No 834/2007, но в определения срок не беше получен отговор. Поради това вписването за Uganda Organic Certification, Ltd. следва да бъде временно заличено от приложение IV към Регламент (ЕО) No 1235/2008, докато не бъде представена удовлетворителна информация.
 (31)
 За по-голяма яснота, особено с цел да се гарантира, че третите държави, за които контролните или надзорните органи, изброени в приложение IV към Регламент (ЕО) No 1235/2008, фигурират в същата последователност във всички езикови версии, е целесъобразно да се преподредят наименованията на държавите въз основа на кодовите номера и горепосоченото приложение да бъде заменено изцяло.
 (32)
 Поради това приложения III и IV към Регламент (ЕО) No 1235/2008 следва да бъдат съответно изменени.
 (33)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1235/2008 се изменя, както следва:
 1)
 Приложение III се изменя в съответствие с приложение I към настоящия регламент;
 2)
 Приложение IV се заменя с текста в приложение II към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 август 2016 година.
 За Комисията
 Председател
 Jean-Claude JUNCKER
 (1) ОВ L 189, 20.7.2007 г., стр. 1.
 (2) Регламент (ЕО) No 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).
 (3) Регламент за изпълнение (ЕС) 2015/2345 на Комисията от 15 декември 2015 година за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични